Nadškofija Ljubljana

Praznik Kristusa, Kralja vesoljstva
2017-11-25 - 2017-11-26
Praznik Kristusa, Kralja vesoljstva

Cerkveno leto se v Katoliški cerkvi sklene s praznikom Kristusa, Kralja vesoljstva, ki bo letos v nedeljo, 26. novembra.
Cerkev je Kristusa za kralja vesoljstva priznavala že v najzgodnejših veroizpovedih in s tem poudarjala, da ima Kristus kot Božji sin in Odrešenik sveta, zlasti po svojem vnebohodu,[1] najvišjo čast in oblast nad človeštvom in zgodovino.

Zgodovina praznika
Praznik Kristusa Kralja je leta 1925 uvedel papež Pij XI. (1922–1939). Uvedbi praznika pogosto pripisujejo naslednji zgodovinski pomen: Cerkev je v obdobju totalitarizmov želela utrditi Kristusov kraljevski status in tako relativizirati prizadevanja režimov, ki so si lastili absolutno oblast nad človekom in stvarstvom. Pred drugim vatikanskim cerkvenim zborom (1962–1965) je obstajalo pričakovanje, da bo cerkveni zbor Kristusovo kraljestvo razglasil za dogmo Cerkve, vendar se to ni zgodilo.
Po prenovi cerkvenega koledarja leta 1960 je bil praznik Kristusa Kralja opredeljen kot praznik prvega reda. Papež Pavel VI. (1963–1978) je z motu proprijem Mysterii Paschalis leta 1969 praznik preimenoval v praznik Našega Gospoda Jezusa Kristusa, kralja vesoljstva in določil nov datum na zadnjo nedeljo v cerkvenem letu. S tem je poudaril eshatološki pomen te nedelje in jo razglasil za slovesni praznik. Poudarjena sta bila pomen in vloga Jezusa Kristusa kot osrednje osebnosti v cerkvenem letu, ki je tesno povezana z bogoslužnim koledarjem Cerkve.
Verski pomen praznika
Božje kraljevanje pomeni dokončno izpolnitev človekovega hrepenenja po Bogu in željo, da bi mogel biti združen in povezan z Bogom. To kraljevanje je presežen Božji dar. Ob dovršitvi sveta se bo Kristusovo gospostvo z njegovim drugim prihodom razodelo v dokončnem odrešenju ljudi in v preoblikovanju ustvarjenega sveta. Drugi Kristusov prihod za kristjane ni razlog za strah in tesnobo, ampak predvsem povod za upanje, veselje in hrepenenje. Dnevi Kristusovega življenja nas spomnijo na Kristusovo darovanje za ljudi in njegovo poslanstvo na zemlji, praznik Kristusa Kralja pa na zgodovino odrešenja in (ne)vidno Božje delovanje v času.

[1] Vnebohod v Katoliški Cerkvi praznujemo 40 dni po prazniku velike noči. Glede na pričevanja, ki so zapisana v Svetem pismu Nove zaveze (prim. Mr 16,19 in Lk 24,50 – Jezusov vnebohod), se je Jezus Kristus po vstajenju od mrtvih še štirideset dni prikazoval izbranim osebam, nato pa je odšel k nebeškemu Očetu.
Vir: Katoliška Cerkev

Nikodemovi večeri
2017-11-20 18:30 - 2017-11-23 18:30 (Europe/Ljubljana)
Nikodemovi večeri, ki so lani obhajali zlati jubilej, se letos vsebinsko navdihujejo v pripravljalnem dokumentu na škofovsko sinodo mladih »Mladi, vera in razločevanje poklicanosti«. V štiri tematskih večerih od 20. do 23. novembra 2017 (vsak dan ob 19.30 v dvorani Teološke fakultete v Ljubljani) bomo z gosti predstavili naslednje sklope:
1. refleksija stanja v Cerkvi na področju spremljanja mladih,
2. okolje in njegovi vplivi na mlade,
3. osnove duhovnega spremljanja mladih kot pomoč pri razločevanju poklicanosti,
4. kako izbrati pravi poklic in se usposobiti za bodočo zaposlitev.
Posebej vabljeni mladi in pastoralni delavci.
Več informacij najdete na spletni strani SKAM-a.

Teden zaporov 2017
2017-11-18 - 2017-11-25
Pred nami je teden zaporov (od 19. do 25. novembra 2017), ki se po vsem svetu vsako leto obhaja v okviru katoliške Cerkve in drugih krščanskih cerkva ter skupnosti. Letošnji začetek tedna zaporov sovpada tudi s 1. svetovnim dnevom ubogih, ki ga je razglasil papež Frančišek.
Namen tedna zaporov je, da bi se kristjani zavedali potreb zapornikov in njihovih družin, žrtev kaznivih dejanj, zaposlenih in vseh drugih, ki skrbijo za zapornike.
Naslov letošnjega tedna zaporov je »Trudim se«. Po dnevih se bomo v medsebojni povezanosti v molitvah spominjali oškodovanih oseb, ki se iz dneva v dan soočajo s spomini in brazgotinami ter upajo na boljši jutri; osebja, ki potrpežljivo spremlja potrte moške in ženske na poti k počasni spremembi; zaprtih oseb, ki poskušajo najti smisel v življenju, ko se borijo z ranami in preteklimi odločitvami ter pred strahom za prihodnost; družin in prijateljev, ki zaprte zvesto obiskujejo in jih podpirajo. V tednu zaporov stojimo v molitvi z vsemi, ki vztrajajo v upanju, da bi spoznali, da jih Bog ljubi, in imeli vero ter pogum, da bi se trudili za novo življenje.
Župnijska občestva, skupnosti in različne ustanove bo k molitvi in medsebojni povezanosti vabil temu namenjen plakat.

Robert Friškovec, zaporniški vikar
Zaporniški vikariat
Smrekarjeva ulica 7A
1000 Ljubljana
info@center-ecce.si

Prvi svetovni dan ubogih
2017-11-18 - 2017-11-19
Papež je 33. navadno nedeljo, ki se letos praznuje 19. novembra, razglasil za svetovni dan ubogih. Na različne načine se jih bomo spomnili v župnijskih skupnosti, vabljeni pa, da si preberete papeževo poslanico, ki jo je ob tem dnevu napisal. Najdete jo na spletni strani Katoliške Cerkve.

Zahvalno romanje v stiško baziliko
2017-11-18 08:30
V soboto, 18. novembra 2017, bo zahvalno romanje v stiško baziliko.
Romarji se bodo zahvalili za milosti v lanskem in letošnjem letu ob obisku Marije romarice in praznovanju fatimske stoletnice, še posebej ob skupnem slovensko-hrvaškem praznovanju 14. oktobra v Stični.
Zahvalna slovesnost bo pod vodstvom celjskega škofa msgr. dr. Stanislava Lipovška, voditelja pripravljalnega odbora za slovensko-hrvaško praznovanje v Stični.
Okvirni program v baziliki:
ob 9.30 molitev rožnega venca,
ob 10.00 slovesno somaševanje, ki ga bo vodil škof Lipovšek ter
procesija s kipom fatimske Matere Božje med petjem Marijinih litanij.
Cistercijani in Združenje posvečenih Jezusovemu in Marijinemu Srcu
Vir: Katoliška Cerkev

40. študijsko posvetovanje Skupnosti slovenskih katehistinj in katehistov
2017-11-16 - 2017-11-19
Med 17. in 19. novembrom 2017 bo v Iliriski Bistrici potekalo 40. študijsko posvetovanje Skupnosti slovenskih katehistinj in katehistov z naslovom Čustva pri oznanjevanju.

Več informacij in spletna prijavnica

Udeležencem bodo predavali:

ga. Kristina Kosmač,
p. mag. Janez Poljanšek ter
s. mag. Damjana Tramte.

Vsakoletno posvetovanje je namenjeno pridobivanju novih spoznanj s katehetskega področja, izmenjavi izkušenj, duhovni poglobitvi in druženju.
Slovenski katehetski urad

Vir: Katoliška Cerkev

Zahvalna nedelja
2017-11-04 - 2017-11-05
V Cerkvi na Slovenskem zahvalno nedeljo vsako leto obhajamo na nedeljo po prazniku vseh svetih. Letos bo to 5. novembra.
Praznik zahvale so poznala že starodavna ljudstva, ki so v znamenje zahvale in prošnje za blagoslov darovala ječmenove snope, poljedelska ljudstva pa so darovala enoletno jagnje. Z nastopom judovstva oziroma z izhodom judovskega ljudstva iz egiptovske sužnosti je zahvala dobila bogoslužni in odrešenjski pomen. Judje se tega dogodka spominjajo ob šotorskem prazniku (prim. 5 Mz 16,13–15 in 4 Mz 29,35–39).
Praznik zahvale je dan hvaležnosti in zahvaljevanja, vendar ne le za letino in pridelke, ki jih je dala narava, ampak tudi za druge darove, npr. za spoznanje, svobodo, dobroto, dom, čas, vero. Zahvala zajema vse naše življenje – vse, kar smo in kar imamo. Cerkev z opozarjanjem na pomen zahvale in hvaležnosti Bogu, stvarstvu in ljudem prebuja in krepi osnovno razsežnost medsebojnih odnosov in jim daje novo kakovost. Najvišja oblika zahvale za kristjane je daritev maše, kjer se Bogu Očetu zahvaljujemo za vse, kar nam je podarjeno. Maša je prošnja in zahvala ob enem, zato je praznovanje zahvalne nedelje povezano z bogoslužnim obredom.
Pri mašah na zahvalno nedeljo se bodo verniki, duhovniki in škofje s hvaležno držo zahvalili drug drugemu in Bogu za vse prejeto v minulem letu. Zahvala bližnjemu pomeni utrjevanje dobrih vezi in graditev občestva. Hvaležnost Bogu spominja na Darovalca dobrega.
Vir: Katoliška Cerkev

Spomin vseh vernih rajnih
2017-11-01 - 2017-11-02
Rimski martirologij ali koledar, v katerem so zaznamovali sprva obletnice svetih mučencev, kasneje pa tudi drugih od Cerkve razglašenih svetnikov, naznanja spomin vseh vernih rajnih s temi jedrnatimi besedami: »Danes je slovesni spomin vseh umrlih vernikov. Pravkar se je Cerkev kot skupno nežna čuteča mati potrudila, da bi poveličevala s primernimi slavospevi vse svoje otroke v nebeškem veselju. Zdaj pa bi v svoji materinski skrbi vsem svojim otrokom, ki trpijo v kraju očiščevanja, s svojo mogočno priprošnjo pri Kristusu, svojem Gospodu in Ženinu, rada pomagala, da bi čim prej mogoče bili sprejeti v občestvo nebeščanov.«
Pri nas se je za današnji spominski dan vseh rajnih udomačilo ime ‘verne duše’ in verni ljudje prosimo za svoje pokojne, ki so morda še v kraju očiščevanja in zorenja za nebesa. Temu kraju ali pravzaprav stanju pravimo vice. To stanje nastopi takoj po smrti za tiste duše, ki imajo v sebi božje življenje posvečujoče milosti, pa še niso zadostile za grehe, ki so jih v življenju storile, ali pa jih teži krivda malih grehov. Kako dolgo traja očiščevanje v vicah pri posameznih dušah, tega ne moremo vedeti. Same si te duše ne morejo pomagati; čas zasluženja je bil zanje končan s trenutkom smrti. Pač pa jim moremo pomagati mi, ki spadamo še k ‘potujoči Cerkvi’. S svojo priprošnjo jim morejo pomagati tudi zveličani v nebesih. Temelj za to je tisto nadnaravno dejstvo, ki ga izraža člen apostolske vere: »Verujem v občestvo svetnikov.«
Novi Katekizem katoliške Cerkve pravi: »Cerkev je že od prvih časov dalje častila spomin svojih rajnih ter darovala priprošnje v njihovo korist, predvsem evharistično daritev, da bi potem, ko so bili očiščeni, mogli dospeti do blaženega gledanja Boga. Cerkev priporoča tudi miloščino, odpustke in spokorna dela v korist rajnim.« Glede odpustkov isti Katekizem uči: »Odpustek je odpuščanje časne kazni pred Bogom za tiste grehe, katerih krivda je že odpuščena. Prejme ga kristjan, ki je pravilno pripravljen pod določenimi pogoji ob pomoči Cerkve, katera v službi odrešenja z oblastjo razdeljuje in naklanja zaklad zadostitev Kristusa in svetnikov. Odpustek je delen ali popoln v tem smislu, da nas delno ali popolnoma reši časnih kazni, ki jih dolgujemo za grehe. Odpustite moremo naklanjati ali živim ali rajnim.« V prvih osmih dneh novembra Cerkev za obisk pokopališča in molitev za rajne naklanja popolni odpustek. Prav tako dobi odpustek v vseh cerkvah in javnih kapelah na dan 1. in 2. novembra, ali prejšnjo ali naslednjo nedeljo, kdor moli vsaj očenaš in vero in je bil pri spovedi in obhajilu ter moli po namenu svetega očeta.
Vir: Katoliška Cerkev

Srečanje Ljubljana skupaj
2017-11-01 19:00
V mestu Ljubljana bomo tudi letos nadaljevali s srečanji, ki so se začela v lanskem pastoralnem letu na pobudo mladih. Prvo srečanje Ljubljana skupaj bo v okviru že tradicionalne molitve na praznik vseh svetih, 1. novembra 2017 ob 20. uri v cerkvi Vseh svetih v župniji Ljubljana Sveti Križ.
Ob koncu molitve bo priložnost, da mladi obiščejo grobove svojcev in prijateljev.
Večer se bo zaključil z druženjem ob čaju.
Lepo vabljeni!
Vir: SKAM

Vsi sveti
2017-10-31 - 2017-11-01
Ljubljanski nadškof metropolit msgr. Stanislav Zore OFM bo ob 15.00 v cerkvi Vseh svetih na ljubljanskih Žalah daroval praznično mašo. Po maši bo ob duhovniških grobovih opravil molitve za rajne.
Ljubljanski pomožni škof msgr. dr. Anton Jamnik bo ob 9.00 daroval mašo v ljubljanski stolni cerkvi sv. Nikolaja.
Ljubljanski pomožni škof msgr. dr. Franc Šuštar bo ob 14.00 daroval mašo v župnijski cerkvi v Hotiču, ob 20.00 pa bo v cerkvi Vseh svetih na Žalah vodil molitveno srečanje.
Več o vsebini praznika najdete na spletni strani Katoliške Cerkve.

Diakonsko posvečenje
2017-10-29 14:00
Diakonsko posvečenje bo v nedeljo, 29. oktobra 2017, ob 15. uri v župnijski cerkvi sv. Jožefa v Ivančni Gorici. Posvečeni bodo trije bogoslovci ljubljanske nadškofi je: Primož Meglič, iz župnije Ivančna Gorica; Marko Mrlak, iz župnije Žiri; Peter Stele, iz župnije Komenda.
Skupaj z njimi bosta v diakona posvečena tudi redovna bogoslovca: cistercijan br. Jona Vene, roj. 10. aprila 1981, iz župnije Ljubljana – Sv. Peter; kapucin br. Miroslav Pavšek, roj. 11. februarja 1983, iz župnije Zagorje ob Savi.

Maša in proslava ob 80. obletnici smrti knezoškofa Antona Bonaventure Jegliča
2017-10-25 17:30
Praznovanje bo v Zavodu sv. Stanislava, ob 18.30h.

Misijonska nedelja
2017-10-21 - 2017-10-22
Papež Frančišek nas v letošnji poslanici za misijonsko nedeljo z naslovom »Misijon v osrčju krščanske vere« spominja, da misijonska dejavnost ni zgolj ena izmed številnih dejavnosti Cerkve, kajti Cerkev je »misijonska po naravi«. Spominja nas, da ne moremo biti kristjani, ne da bi okoli sebe širili veselega oznanila Jezusovega evangelija. Ta ima »spreminjajočo moč«, saj je »dobra novica, ki prinaša nalezljivo veselje«, je »izvir novega življenja, prostega vladavine greha …«, »zdravi krvaveče rane človeštva«, še pravi papež v poslanici in vabi, »da zapustimo svojo udobnost in pogumno dosežemo vsa obrobja, ki potrebujejo luč evangelija«. Pri tem stavi tudi na mlade, njihov pogum in njihove navdihe srca.
Ravno zato vsako leto obhajamo misijonsko nedeljo, da nas v tem prizadevanju okrepi: bodisi z molitvijo, konkretno z darovi za nabirko, ki jo ima Katoliška cerkev ta dan po vsem svetu. S temi sredstvi podpiramo srčne može in žene – misijonarje »na terenu«, ki so na misijonsko poklicanost pogumno odgovorili, premagali »lagodnost, lenobo in posvetnega duha«, pred katerimi svari Frančišek, »zapustili svojo udobnost« in šli gradit mlado Cerkev na obrobja sveta. Spomnimo se samo na naše svetniške misijonarje: Barago, Gnidovca in Majcna ter več sto drugih Slovencev, ki so svoje življenje razdali za graditev mladih Cerkva po najbolj revnih krajih sveta. Vsega tega ne bi zmogli, če ne bi imeli podpore iz zaledja, iz domovine, domače Cerkve, in solidarnostne podpore vesoljne Cerkve, za kar skrbijo papeške misijonske družbe v sklopu Kongregacije za evangelizacijo narodov. Vsi smo povabljeni, da mesec oktober, zlasti misijonsko nedeljo, ki bo letos 22. oktobra, posvetimo ozaveščanju o osrednji vlogi misijona v naši veri in molitvi in podpori nastajajočim krajevnim Cerkvam.
Na župnije boste prejele plakate, dvd z videom in tiskano brošuro z gradivi za bogoslužje, misijonsko devetdnevnico, molitveno uro in misijonskim rožnim vencem, igro za mlade, poročili o nabirkah in botrstvih ter z drugimi vsebinami. Uporabite jih kot pastoralno gradivo za mašo, molitvena srečanja, katehezo in druge župnijske skupine. Spodbudite vernike, naj odprejo srca in prispevajo svoj dar v to svetovno nabirko za potrebe misijonarjev, ki ljudem ne prinašajo samo vere, temveč tudi človeško dostojanstvo in veselje do življenja.
Vse, ki močneje čutijo z misijoni, pa vabimo na skupno, vseslovensko praznovanje misijonske nedelje, ki bo letos v župniji Nova Gorica – Kristus Odrešenik. Ob 15. uri bo v konkatedrali molitvena ura, ob 16. uri pa slovesno somaševanje, ki ga bo v imenu Slovenske škofovske konference vodil koprski škof ordinarij msgr. dr. Jurij Bizjak.
Misijonsko središče Slovenije

Vseslovensko srečanje ločenih
2017-10-21 09:00 - 14:00
http://nadskofija-ljubljana.si/druzina/zivljenje-po-locitvi/

Jesensko srečanje za člane ŽPS
2017-10-20 - 2017-10-21, 2017-10-06 - 2017-10-07
http://nadskofija-ljubljana.si/laiki/srecanje-zps-hoditi-z-druzino/

Konferenca o mladinski pastorali
2017-10-18 - 2017-10-21
Od 19. do 21. oktobra 2017 bo v Nazarjah konferenca o mladinski pastorali. Opredelili bomo mladinsko pastoralo in nosilca mladinske pastorale. Poglobili se bomo tudi v rezultate vprašalnikov v pripravi na sinodo mladih ter pripravljalni dokument o veri, spremljanju in razločevanju poklicanosti ter oblikovali smernice. Vabljeni pastoralni delavci in mladi. Pričetek konference je v četrtek, 19. 10., ob 17. uri. Zaključek v soboto, 21. 10., ob 15. uri. Prispevek za bivanje in program je 30 EUR.

Škofijsko srečanje ministrantov
2017-10-14 08:00
Škofi jski ministrantski kviz bo 14. oktobra 2017 v Šentvidu nad Ljubljano. Ob 9. uri se bomo zbrali v kapeli Zavoda sv. Stanislava k molitvi. Kasneje se bodo nekatere ministrantske skupine pomerile v kvizu in ostalih ministrantskih spretnostih, druge pa v malem nogometu. Srečanje bomo sklenili z razglasitvijo rezultatov in podelitvijo nagrad.
Kviz in nogometni turnir bosta sočasno, zato je nemogoče, da bi ista ekipa nastopala na kvizu in v malem nogometu. Na kviz se lahko prijavi ministrantska skupina, ki je zmagala na dekanijskem ministrantskem kvizu, če pa tega ni bilo, tista, ki jo izberejo duhovniki na dekanijski konferenci. To velja tudi za nogometne ekipe.
A.) Kviz bo v dveh starostnih skupinah: – mlajšo skupino sestavljata dva ali trije člani, ki so lansko leto obiskovali šolo do vključno 6. razreda devetletke, starejšo skupino sestavljata dva ali trije člani, ki so lansko leto obiskovali šolo do vključno 9. razreda devetletke. Prvi del tekmovanja bo kviz v pisni obliki, drugi del pa, če bo potrebno, v ustni obliki. Literatura za kviz je Ministrantski kviz 2017 (Presveta Devica Marija).
B.) Turnir v malem nogometu bo v eni starostni skupini do vključno 1. letnika srednje šole (rojeni po 1. 1. 2002). Ekipa šteje največ 10 ministrantov, katerih imena in letnice morate navesti ob prijavi. Da se izognemo nesporazumu, imejte s seboj osebni dokument ali kopijo le tega. Ekipe naj imajo po možnosti enotne majice.
Če bo prijavljenih veliko ekip, bo predtekmovanje na polovičnem igrišču na male gole (ekipa: 3 + vratar). Štiri najboljše ekipe, uvrščene po predtekmovanju, se bodo pomerile v zaključnem delu turnirja čez celo igrišče (ekipa: 4 + vratar). Vsaka ministrantska skupina mora imeti obvezno voditelja (duhovnika ali drugo odraslo osebo). Voditelji, vas naprošam, da svoje ministrante spodbujate k lepemu obnašanju, športni pravičnosti in k skrbi za čistočo ter nedotakljivost tuje imovine zavoda. Malica je iz popotne torbe – vsak naj jo prinese s seboj. Na srečanje so povabljeni tudi drugi ministranti – navijači. Prijave sprejemam na spletni naslov: jureee@gmail.com do 12. oktobra.
Isti dan se bo ob 12. uri v telovadnici Škofijske gimnazije začel škofi jski nogometni turnir za ministrante srednješolce in študente. Če bo prijavljenih veliko ekip, bo predtekmovanje na polovičnem igrišču na male gole (ekipa: 3 + vratar). Štiri najboljše ekipe, uvrščene po predtekmovanju, se bodo pomerile v zaključnem delu turnirja čez celo igrišče (ekipa: 4 + vratar). Prijavi se lahko vsaka župnija, ne glede na rezultate morebitnega dekanijskega turnirja.
Prijave sprejemam na spletni naslov: jureee@gmail.com do 12. oktobra.
Jure Ferlež
referent

Slovensko praznovanje 100. obletnice Marijinih prikazovanj v Fatimi
2017-10-13 - 2017-10-14
Odbor za pripravo slovenskega fatimskega praznovanja, ki bo v soboto, 14. oktobra, v Stični, vse Marijine častilce in druge udeležence prosi, naj se na slovesnost pripravijo v duhu naročil, ki jih je Marija dala fatimskim otrokom: z molitvijo, dobrimi deli in pokoro. Poleg številnih domačih romarjev bodo v Stično prišli tudi gostje iz Hrvaške in rojaki iz zamejstva. Posebej za to priložnost bo v Stično prišla delegacija iz Fatime in z njo tudi fatimski kip Marije Romarice. Srečanje bo potekalo v duhu gesla: Skupaj živeti Marijin klic. Slovesnost bo vodil ljubljanski nadškof metropolit msgr. Stanislav Zore ob somaševanju slovenskih in hrvaških škofov in duhovnikov. Duhovni program se bo v stiški baziliki začel ob 9.30, slovesna maša bo ob 11. uri. Med mašo bomo slovenski in hrvaški narod posvetili Mariji.
Po maši bo procesija s kipom Marije Romarice v spremstvu več kot 64 fatimskih kapelic, ob katerih že vse poletje po župnijah molijo verne družine. Pred baziliko bo postavljen velik šotor, v katerem bo po slovesnosti priložnost za prijateljsko druženje, kosilo iz popotne torbe ali pa po naročilu pri domačih gostincih. Duhovna priprava, posebna fatimska tridnevnica, bo po župnijah zadnje tri sobote pred slovesnostjo. Odbor je pripravil tudi knjižico s programom in potekom slovesnosti, ki jo bodo udeleženci dobili ob prihodu v Stično.
Odbor prosi župnike, voditelje redovnih skupnosti in duhovnih gibanj, naj za romarje organizirajo prevoz in število avtobusov sporočijo na stiški e-naslov: info@sticna.si. Odbor bo skupaj s krajevnimi sodelavci poskrbel, da bo slovensko fatimsko srečanje lepo potekalo in bilo za vse, ki se ga bomo udeležili, bogato in nepozabno duhovno doživetje! Duhovna obnova kot priprava na fatimsko srečanje bo v Stični v soboto, 23. septembra, z začetkom ob 9. uri. Vodil jo bo nadškof msgr. Marjan Turnšek.
Janez Gril
koordinator pripravljalnega odbora

Maša ob začetku akademskega leta
2017-10-10 17:30
Študenti, profesorji ter vodstvo Univerze v Ljubljani vabljeni k maši ob začetku akademskega leta.Ob 18.30 uri se zberemo stolnici sv. Nikolaja, kjer bo slovesno mašo daroval ljubljanski nadškof metropolit msgr. Stanislav Zore.
S petjem bo sodeloval zbor Habemus Cor.
Vir: SKAM

Zaključek Krekovega leta
2017-10-08 08:30
Kulturno društvo dr. Janez Evangelist Krek Selca vas ob 100-letnici smrti dr. Janeza Evangelista Kreka vljudno vabi na zaključno slovesnost Krekovega leta 1917 – 2017, ki bo v nedeljo, 8. 10. 2017. Ob 9.30 bo blagoslov prenovljene Krekove plošče na Krekovem domu v Selcih, ob 10. uri pa bo sledila slovesna sveta maša v župnijski cerkvi sv. Petra, ki jo bo vodil g. nadškof, msgr. Stanislav Zore.
Vir: spletna stran župnije Selca

Teden za življenje
2017-09-30 - 2017-10-08
26. TEDEN ZA ŽIVLJENJE
1. – 8. oktober 2017
»KAKO JE LEPO UPANJE, KI MI GA DAJE BOG«
(J.Kranjec)

Tako se glasi pesem, ki jo je organist z Notranjske ustvaril leta 1993 in jo poje moški zbor, ki je s tem tudi prebudil željo, da bi bilo ponešeno to lepo, najlepše upanje na vse ljudi. V preizkušnjah trpljenja in temi stisk nam je tudi danes podarjeno upanje na naše osebne poti in poti narodov. Upanje presije vso stvarnost. Rojeva se iz luči, ki prihaja od zgoraj. Tiho sije, ko so videti dlani prazne, ko ostajajo vprašanja brez človeških odgovorov, ko pohajajo moči, ko ni več najti besed tolažbe. Upanje je dar Boga, dar Gospodove križane ljubezni, njegove povzdignjenosti z zemlje, ko v daritvi vse priteguje k sebi. Luč upanja je dar Duha, bližina Očetove ljubezni. Ljubezen obuja od smrti in dela vse novo. V upanju to pričakujemo.
Program Tedna:
Nedelja, 1. oktober: ZAČETEK TEDNA ZA ŽIVLJENJE
– 15.00: Brezje, narodno svetišče: molitvena ura Za življenje
– 16.00: evharistično bogoslužje, vodi g. Janez Jeromen, župnik iz Velikega Gabra;
sodeluje dekliška glasbena skupina Soreline iz Trebnjega

Torek, 3. oktober:

– 18.00: Ljubljana, Rimska c. 13
Okrogla miza za zdravstvene delavce »Otrok z Downovim sindromom v današnji medicini« Sodelujejo: Andreja Štular, mati in družinska zdravnica, Andreja Kovač, otroška zdravnica v razvojni ambulanti, Ana Perdih, mati in družinska zdravnica, s. Mirjam Cvelbar, ginekologinja.

Sreda, 4. oktober:

– 17.00: Ljubljana, Rimska c. 13
Srečanje za študente in mlade »Ali je moje življenje izpolnjeno? Nosi upanje?« Sodelujeta s. Urška Šivic, pediatrinja, s. Valentina Slana, višja medicinska sestra

Četrtek, 5. oktober:

– 19.00: Maribor, Univerzitetna župnija, Magdalenski trg 3 (pri cerkvi sv. Magdalene)
Srečanje za študente in mlade »Vprašanja, ki nam jih zapušča Charlie Gard o odnosu do življenja« Sodeluje s. Mirjam Cvelbar, SL, ginekologinja

Petek, 6. oktober:

– 19.30: Vavta vas (pri Dolenjskih Toplicah)
Srečanje za mlade »Ekologija človeka in načrtovanje družine« Sodelujeta župnik mag. Tomaž Maras, s. Mirjam Cvelbar, SL, ginekologinja

Sobota, 7. oktober:

– 19.30: Ajdovščina, župnija Šturje, Marijin dom
Srečanje za zakonce in mlade »Odgovorno starševstvo in načrtovanje družine«
Sodelujejo zakonca Mojca in Marko Mejak, dipl. babica in inženir, ter s. Mirjam Cvelbar, SL, ginekologinja.
Imeli bomo tudi druga srečanja, za skupine.
Našo spletno stran bomo dopolnjevali s prispevki.
Mladim in drugim bo mogoče prisluhniti na Radiu Ognjišče.

Vir: Gibanje za življenje

Nedelja svetniških kandidatov
2017-09-16 - 2017-09-17
V župniji Tržič bo ob 15.00 ogled filma o nadškofu Vovku, ob 16.15 pa sveta maša.

Stična mladih 2017
2017-09-15 - 2017-09-16
Stična mladih 2017
PROGRAM
IZBIRNI PROGRAM
Od 9.00 do 9.30: Zbiranje
Od 9.30 do 11.00: Program za dijake
Od 9.30 do 11.00: Program 19+
Od 9.30 do 13.00: Športni turnir
Od 11.30 do 13.00: Delavnice
Od 9.30 do 14.00: Adoracija
Od 9.30 do konca maše: Spoved
Od 9.30 do 14.00: Tržnica – organizacije se predstavijo

SKUPNI PROGRAM
Od 13.00 do 14.00: Čas za kosilo
Od 14.00 do 14.15: Priprava na mašo
Od 14.15 do 16.00: Maša (glavni mašnik in pridigar soboški škof msgr. dr. Peter Štumpf) – pesmi za mašo (prenesi)
Od 16.15 do 17.45: Praznovanje in zaključni koncert
18.00: Slovo in odhod udeležencev

ZBIRANJE
Letošnja Stična mladih nas združuje pod Marijinim vzklikom veselja: »Velike reči mi je storil Mogočni!« Vsak lahko opiše vsaj en dogodek, kjer bi sam lahko vzkliknili podobno. Ali pa dva. Tri… Štiri?
Bog nam podarja čudovito življenje, mi pa ga ne znamo sprejeti. Sodobnost nam ponuja udoben kavč, televizijo z resničnostnimi šovi, igrice, Snapchat, dolge pogovore po Facebooku. Resničnost pa čaka… Čaka nate, da postaneš glavni igralec, napadalec svojega življenja. Naš čas ne potrebuje »kavč mladih«! Prišli smo namreč z namenom, da pustimo pečat!
Zato: skoči s kavča, začni živeti. Zgodile se ti bodo velike reči.
PROGRAM ZA DIJAKE
Ples, petje, molitev, igre in še mnogo več vabi birmance in dijake, da se točno ob 9.30 zberejo pod glavnim odrom na osrednjem prireditvenem prostoru. Stična bend bo poskrbel za ritmično vzdušje, animatorji pa bodo poskrbeli za razgibanost programa. Skozi dogajanje na odru boš spoznal/-a bistvo letošnje Stične mladih: »Velike reči mi je storil Mogočni«. Se vidimo?

PROGRAM 19+
V duhu letošnjega gesla Stične mladih: »Velike reči mi je storil Mogočni« bomo prikazali Marijino držo zahvaljevanja in brezpogojnega zaupanja Božji volji. Kaj torej nam pomenijo besede »zgodi se«, ki jih izrekamo v molitvi Oče naš, bomo predstavili v luči odrešenjske zgodovine skozi svetopisemsko perspektivo in vzporednimi aktualizacijami ter slednjič vse to utemeljiti v velikonočni skrivnosti: Kristusovem trpljenju, smrti in vstajenju.

NOGOMETNI IN ODBOJKARSKI TURNIR
Lahko čutiš Božjo veličino ob igranju odbojke ali nogometa? Bog je z nami kjerkoli smo, le vrata srca mu moramo odpreti. Tudi pri športnih udejstvovanjih je takšnih priložnosti veliko. Pridi na samostanski travnik, kjer bosta potekala nogometni in odbojkarski turnir: navijaj, igraj in v tem odkrij Božjo veličino ter kako Bog preko športa dela velike reči.

ADORACIJA IN SVETA SPOVED
Marija se je Bogu zahvaljevala s svojo hvalnico Magnifikat, vsi pa smo na Stični mladih povabljeni, da se nekaj trenutkov iz oči v oči zahvaljujemo Njemu pri adoraciji. V opatovi kapeli bo med 9:30 in 13:45 potekala vodena adoracija, ki jo oblikujejo naslednje skupine:

skupina: od 9.30 do 10.00 –Društvo katoliških pedagogov Slovenije
skupina: od 10.15 do 10:45 – Vokalno-instrumentalna skupina iz župnije Sv. Marko niže Ptuja
skupina: od 11.00 do 11:30 – Voditelji delavnic Molitve in življenja
skupina: od 11. 45 do 12:15 – Animatorji iz Spodnje Idrije
skupina: od 12.30 do 13:00 – Duhovna družinica (mladi iz župnije Šoštanj)
skupina: od 13:15 do 13:45 – Bratstvo Veselje evangelija

Med sveto mašo adoracije ni.
Po Sveti maši bo do 17:30 ure v Opatovi kapeli ponovno izpostavljeno Najsvetejše. V tem času poteka adoracija v tišini oziroma spontana.
Spovedniki bodo na voljo med 9.30 in 14. uro. Poiščeš jih lahko po celotnem prireditvenem prostoru. Pogumno – zvrhan koš Božjega usmiljenja čaka danes na tebe in mene, na vse mlade, ki so prišli v Stično.
DELAVNICE
Tematsko raznolike delavnice bodo potešile radovednost in vedoželjnost vsakega odgovornega državljana in dejavnega katoličana. Celoten seznam delavnic si lahko ogledaš tukaj.

TRŽNICA
Kaj kdo dela v mladinski pastorali z mladimi in za mlade? Zakaj in kako izpolnjuje svoje poslanstvo? Oglej si njihovo stojnico na tržnici!
Letos vas kar na dveh lokacijah čaka tržnica, kjer lahko spoznate mnogo zanimivih organizacij, programov in ustanov, ki se vam želijo predstaviti. Na osrednjem prireditvenem prostoru so stojnice organizacij, ki so namenjene birmancem in dijakom; na travniku pa so stojnice, kjer boste študentje in mladih v poklicih našli kaj zanimivega.

SVETA MAŠA
Vrhunec našega srečanja bo tudi letos maša. Somaševanje bo vodil soboški škof msgr. dr. Peter Štumpf. Z nami bo tudi Stična bend, priložnostni zbor, duhovniki in mladi iz različnih župnij, ki bodo sooblikovali mašo. S svojo prisotnostjo, zbranostjo in molitvijo pa jo lahko oblikuješ tudi ti. Ob 14. uri začnemo s pripravo na mašo, ki se bo pričela ob 14.15.

PRAZNOVANJE IN ZAKLJUČNI KONCERT
Prav je, da se po maši še podružimo in poveselimo. Letošnje praznovanje bo prav posebno – pridi in ugotovi zakaj! Stična bend² te vabi, da po Sveti maši ostaneš na osrednjem prireditvenem prostoru in se ob dobri glasbi poveseliš z njimi.

Molitveni dan za duhovne poklice
2017-09-09 08:00
Letošnji molitveni dan za duhovne poklice bo za našo nadškofijo potekal v soboto, 9. septembra, na Brezjah pod geslom »Prisluhni in pogumno odgovori!«. Skupaj s to molitvijo bo na Brezjah ta dan za našo nadškofijo tudi praznovanje stoletnice Marijinih prikazovanj v Fatimi.
Program srečanja:
9.00: molitev rožnega venca in molitvena ura za duhovne poklice
10.30: slovesna sveta maša
Po maši: srečanje za vse ministrante z gospodom nadškofom
Program bodo s svojim sodelovanjem oblikovali sodelavci dekanije Ljubljana – center.
Med sveto mašo, ki jo bo daroval gospod nadškof, bosta med pripravnike za diakonsko in mašniško posvečenje sprejeta dva bogoslovca. K somaševanju ste lepo povabljeni vsi duhovniki, posebej še letošnji jubilanti. Vse duhovnike tudi prosimo, da molitveni dan priporočite svojim vernikom in se ga skupaj z njimi udeležite. Povabite in pripeljite s seboj zlasti mlade, animatorje in ministrante, med katerimi Gospod gotovo kliče tudi danes. Naj začutijo našo skrb in molitveno podporo pri njihovem odločanju za duhovni poklic.
Škofijska komisija za duhovne poklice

110. obletnica kronanja milostne podobe Marije Pomagaj
2017-09-03 09:00
1. septembra 1907, na angelsko nedeljo, je škof Anton Bonaventura Jeglič z zlatima kronama okrasil Marijo in Božje Dete v njenem naročju. S tem slovesnim dejanjem je okronal milostno podobo Marije Pomagaj.
Katoliška Cerkev ima navado, da krona podobe, ki so pri ljudeh posebno v časteh. Odkar so se na Brezjah dogajala izredna uslišanja, je vse bolj živa postajala misel, da bi kronali tudi podobo Marije Pomagaj. Željo so sprožili frančiškani velik Marijin častilec škof dr. Anton Bonaventura Jeglič pa je prosil za potrebno dovoljenje v Rim.
Apostolski Sedež je prošnjo uslišal in prosilca samega pooblastil, da kronanje izvrši. Za to slovesnost so izbrali angelsko nedeljo, 1. septembra 1907.
Že na predvečer se je zbralo veliko ljudi, cele množice pa so prihajale na Brezje še v nedeljo zjutraj z vlaki, vozovi, s kolesi, peš. V cerkvi so se navsezgodaj začele maše in se vrstile druga za drugo, spovednice so bile oblegane, tisoči so prejeli Sveto Obhajilo.
Ob devetih se je zbralo na Brezjah nad 30.000 vernikov, ki jih je privabila ljubezen do Matere Marije. Škof Jeglič je, obdan z več kot sto duhovniki, z zlatima kronama okrasil Marijo in Božje Dete v njenem naročju. Kroni je izdelal znani zlatar Ivan Kregar v Ljubljani. Angelska nedelja je od takrat poseben praznik za Brezje.
Posebej slovesno bo letos, ko praznujemo 110. obletnico kronanja milostne podobe Marije Pomagaj.
PROGRAM PRAZNOVANJA:
Zunanja slovesnost bo v nedeljo, 3. septembra, ob 10. uri – slovesnost bo vodil ljubljanski nadškof metropolit msgr. Stanislav Zore.
Na predvečer praznika, v soboto, 2. septembra, bo po večerni sveti maši sledila procesija z milostno podobo Marije Pomagaj in lučkami po vasi.
Po procesiji, ob 20.30, bo v baziliki koncert Slovenskega okteta. Predstavili se bodo s programom Marijinih pesmi.
Lepo vabljeni, da skupaj proslavimo 110-jubilej kronanja milostne podobe Marije Pomagaj.
Vir: spletna stran marija.si

Marijino vnebozetje
2017-08-14 - 2017-08-15
15.8. v Cerkvi praznujemo največji Marijin praznik: Marijino vnebovzetje. Slovesnosti bodo potekale po mnogih Cerkvah, ki so posvečene spominu na ta dogodek, vsako leto pa se tradicionalno veliko romarjev iz vse Slovenije odpravi v osrednje Slovensko Marijino romarsko središče, na Brezje.
Nadškof msgr. Stanislav Zore bo slovesno mašo daroval na Brezjah ob 10. uri. Letos obeležujemo 25 let posvetitve slovenskega naroda Mariji Pomagaj.

Romanje treh Slovenij na Višarje
2017-08-06 11:00
10.30 – predavanje pravnika in politologa prof. dr. Andreja Finka Upanje v večno Slovenijo!
12.00 – slovesna sveta maša, ki jo bo skupaj z izseljenskimi in drugimi duhovniki daroval ljubljanski nadškof metropolit msgr. Stanislav Zore OFM.
13.00 – po maši bo na ploščadi za cerkvijo kratek kulturni program, ki ga bosta obogatila skupina Zarja in kvartet klarinetov.

Vir: SŠK

Krištofova nedelja
2017-07-22 - 2017-07-23
Na letošnjem osrednjem praznovanju Krištofove nedelje, 23. julija 2017, bo MIVA SLOVENIJA (misijonska vozniška akcija, ki deluje pod okriljem Misijonskega središča Slovenije) obhajala 30-letnico.
Namen MIVA-e je, da s sredstvi iz nabirke na Krištofovo nedeljo in drugih prostovoljnih darov oskrbuje slovenske misijonarje na obrobjih sveta z misijonskimi vozili, s katerimi prinašajo vero, upanje in konkretno pomoč najbolj pozabljenim ljudem.
Ob tej priložnosti bo 23. julija 2017 v Marijinem narodnem svetišču na Brezjah osrednja slovesnost:

ob 15.00 bo molitvena ura, ki jo pripravlja Misijonska molitvena zveza;
ob 16.00 bo slovesno somaševanje, ki ga bo vodil upokojeni ljubljanski nadškof msgr. Alojz Uran, pridigal bo misijonar z Madagaskarja Jože Adamič;
po maši bo kratek program, na katerem bodo spregovorili:

o g. Matjaž Križnar, ravnatelj Misijonskega središča Slovenije;
o g. Stane Kerin, dolgoletni vodja akcije MIVA Slovenija;
o g. Franz Kumpfmüller, dolgoletni voditelj MIVA Avstrija in
o msgr. Jože Kopeinig, vodja slovenske misijonske pisarne v Celovcu in eden izmed pobudnikov ustanovitve slovenske MIVA;

sledil bo blagoslov treh misijonskih vozil in vozil vseh navzočih vernikov, ki ga bo opravil nadškof Alojzij Uran;
slovesnost bomo sklenili s pogostitvijo in druženjem.

Ob tej priložnosti je Misijonsko središče izdalo zbornik »30 let za ljudi na koncu blatnih poti« s podrobno predstavitvijo akcije in DVD z dokumentarnim filmom o akciji.

Vir: Katoliška Cerkev

Praznik Karmelske Matere Božje
2017-07-16 16:00
V Karmeličanskem samostanu v Sori bodo v nedeljo, 16. julija 2017, obhajali slovesni praznik Karmelske Matere Božje.
Ob 17.00 bo sveto mašo daroval mag. Roman Starc. Ob tej priložnosti bodo člani karmelske bratovščine obnovili posvetitev karmelski Kraljici, kdor bo želel, pa bo lahko prejel tudi karmelski škapulir ter se na duhoven način pridružili karmelski družini. Možnost za sveto spoved bo od 16.30 naprej.
Vir: SŠK
